Tilkynning Aðalstjórnar vegna fundar knattspyrnudeildar Aðalstjórn Tindastóls hvetur knattspyrnuáhugafólk til þess að mæta á opinn fund hjá Knattspyrnudeild Tindastóls á morgun fimmtudag 9. janúar kl. 20:00 í Húsi Frítímans að Sæmundargötu 7 á Sauðárkróki . Þar sem enn hefur ekki tekist að mynda stjórn er fólk hvatt til þess að mæta og ræða framtíð knattspyrnu hjá Tindastól með jákvæðum hug . Það er undir íbúum Skagafjarðar komið hvernig við mótum framtíð knattspyrnu Tindastóls . Búið er að boða til framhaldsaðalfundar knattspyrnudeildarinnar 16. janúar þar sem efni fundarins er kosning nýrrar stjórnar . Mjög mikilvægt er að fá fólk til starfa í stjórn þar sem mörg mikilvæg verkefni bíða hennar eins og t.d. undirbúningur Landsbankamóts og Króksmóts ásamt fleiri verkefnum . Ljóst er að það þarf að breyta menningunni í kringum knattspyrnudeild Tindastóls þannig að upplifun fólks af stjórnarstörfum fyrir félagið verði jákvæð . Gagnrýni á rétt á sér ef hún er uppbyggileg . Þegar fólk sér eða vill að eitthvað sé gert , þá er alltaf hægt að bjóða fram aðstoð sína og er það farsællast til árangurs . Framtíð knattspyrnudeildarinnar getur verið björt ef við hjálpumst að og allir leggja eitthvað að mörkum .